Germanicus
Nero Claudius Drusus aut Tiberius Claudius Nero cui propter victorias in Germania cognomen impositum est Germanicus Iulius Caesar Claudianus (natus die 24 Maii 15 a.C.n.; subito die 10 Octobris 19 Antiochiae obiit) fuit filius Neronis Claudii Drusi (filii imperatricis Liviae Drusillae, uxoris tertiae imperatoris Augusti) et Antoniae Minoris (filiae triumviri Marci Antonii et Octaviae minoris, sororis Augusti).

De matrimonio et liberis
Uxorem duxit Agrippinam, filiam Marci Vipsanii Agrippae et Iuliae Augusti filiae. Tres filiae eis fuerunt Agrippina Minor, qui mater imperatoris Neronis fuit, Drusilla anno 39 mortua et a fratre imperatore Caligula inter deas relata, et Iulia quae a fratre in exsilum dimissa post reditum iussu Messalinae necata est. Item tres filii eis fuerunt : Nero et Drusus qui simul cum matre ab avo Tiberio, qui iussu Augusti Germanicum adoptaverat, necati sunt et Gaius Caligula cognominatus qui Tiberio successit. Ita Germanicus et Augusti nepos adoptivus per Tiberium  et Marci Antonii nepos genuinus per matrem erat.

De morte
Cum Germanicus in Syria obiit, suspicio fuit eum veneno necatum esse a provinciae gubernatore, Gnaeo Calpurnio Pisone, qui in ius vocatus est, sed ante quam iudicium perfectum sit, mortem sibi conscivit. Aliqui putaverunt vere imperatorem Tiberium Germanicum et postea Pisonem necandum curavisse.

Nexus externi

 Biographia a Donna Hurley scripta in "De Imperatoribus Romanis" (Anglice)
De Germanico in A dictionary of Greek and Roman biography and mythology, I, Londinii, anno 1870, pp. 1365–
 Textum  Arati Phaenomena

Bibliographia
  pp. 298–302.

Nati 15 a.C.n.
Mortui 19
Gens Claudia
Interpretes Graeco-Latini
Milites Romani antiqui
Poetae Latini Romae antiquae
Scriptores Italiae antiquae
Senatores
Tiberius
Caligula
Participes bellorum Romano-Germanicorum
Poetae didactici